নিরাপদ নয় Whatsapp চ্যাটিং! ইলন মাস্কের দাবিতে বিশ্বজুড়ে তোলপাড়

ওয়েব ডেস্ক: বিশ্বের সর্বাধিক জনপ্রিয় ম্যাসেজিং অ্যাপ হল হোয়াটসঅ্যাপ (Whatsapp)। কিন্তু এবার এই অ্যাপের নিরাপত্তা নিয়েই প্রশ্ন তুললেন ইলন মাস্ক (Elon Musk)। মেটা (Meta) মালিকানাধীন এই মেসেজিং প্ল্যাটফর্মের ডেটা সুরক্ষা (Data Security) ব্যবস্থার সমালোচনা করে টেসলা কর্ণধার দাবি করেন যে, হোয়াটসঅ্যাপ নিরাপদ নয়। এই অ্যাপের সিগন্যালও সন্দেহজনক। এর পরিবর্তে তিনি এক্স চ্যাট (X Chat) ব্যবহার করার পরামর্শও দিয়েছেন।

যদিও মেটার তরফে ইলন মাস্কের আনা সমস্ত অভিযোগ অস্বীকার করা হয়েছে। সংস্থার মুখপাত্র অ্যান্ডি স্টোন বলেন, “হোয়াটসঅ্যাপের বার্তা এনক্রিপ্টেড নয়—এই দাবি সম্পূর্ণ মিথ্যা ও হাস্যকর। গত এক দশক ধরে সিগন্যাল প্রোটোকল ব্যবহার করে হোয়াটসঅ্যাপে এন্ড-টু-এন্ড এনক্রিপশন চালু রয়েছে।” হোয়াটসঅ্যাপের প্রধান উইল ক্যাথকার্টও এয কর্ণধারের বক্তব্যকে “সম্পূর্ণ মিথ্যা” বলে উড়িয়ে দিয়েছেন।

WhatsApp is not secure. Even Signal is questionable.

Use 𝕏 Chat. https://t.co/MWXCOmkbTD

— Elon Musk (@elonmusk) January 27, 2026

আরও পড়ুন: ৫৩ বছর পর ফের চাঁদে মানুষ পাঠাচ্ছে NASA! যাচ্ছেন কারা? কবেই বা উৎক্ষেপণ?

এদিকে সম্প্রতি মেটা প্ল্যাটফর্মের বিরুদ্ধে আন্তর্জাতিক স্তরে একটি মামলা দায়ের হয়েছে। মামলায় অভিযোগ করা হয়েছে, হোয়াটসঅ্যাপ ‘এন্ড-টু-এন্ড এনক্রিপশন’-এর (End-to-End Encryption) প্রতিশ্রুতি দিলেও বাস্তবে ইউজারদের ব্যক্তিগত চ্যাটিং সংরক্ষণ, বিশ্লেষণ এবং কার্যত সেগুলিকে পড়তেও পারে। যদিও হোয়াটসঅ্যাপ দীর্ঘদিন ধরেই দাবি করে আসছে যে তাদের প্ল্যাটফর্মে এন্ড-টু-এন্ড এনক্রিপশনের ফলে শুধুমাত্র প্রেরক ও প্রাপকই বার্তা পড়তে পারেন। এর মাঝে মাস্কের এই মন্তব্যে বিতর্কের আগুনে আরও একটু ঘি পড়ল।